ลิ้มรสพิซซ่าสไตล์อิตาเลียนในร้านบรรยากาศเก๋ บรรยากาศการตกแต่งอย่างโมเดิร์นโล่งๆ นั่งสบายและอบอุ่นด้วยแสงธรรมชาติ พร้อมบริการแบบ full service โดยพิซซ่าของที่นี่เค้ามีให้เลือกกว่า 30 แบบทั้งท็อปปิ้งแบบหน้า traditional และท็อปปิ้งแบบใหม่ๆ ที่ทางร้านรังสรรค์ขึ้นมาเอง พิซซ่าของที่นี่ขนาด 13 นิ้ว ซึ่งลูกค้าสามารถเลือกสั่งแบบ Half เลือกท็อปปิ้งได้ 2 หน้าอีกด้วยนะ 

โดยเมนูที่ทางร้านภูมิใจนำเสนอคือ “Pizza Chef’s Special”  (430-)  พิซซ่าเชฟสเปเชี่ยล สดใหม่โฮมเมด 100% จากครัวของเชฟที่ร้าน! โดยใช้แป้งพิซซ่าแป้งบางที่นวดสดใหม่ทุกวัน โรยด้วยหน้าแฮม เห็ด สไปซี่ซาลามี่ ชีสมอสซาเรลล่า กุ้งและพริกป่น  เป็นหน้าซิกเนเจอร์ที่ขายดีที่สุด!  ความพิเศษของพิซซ่าที่ร้านนี้คือการอบด้วยฟืนเพื่อดึงกลิ่นและรสชาติออกจากตัวแป้งออกมาได้ดีที่สุด หอมกรุ่นทุกคำที่กัด  

และตอนนี้เค้ามีเมนูใหม่ “Pasta Soft Shell Crab in Black Pepper Sauce” พาสต้าปูนิ่มซอสพริกไทยดำ (320-) พาสต้าที่ปรับรสชาติให้เข้ากับลิ้นของคนไทย ผสมผสานปูนิ่ม พริกหวาน เนื้อปูทะเล กระเทียม พริก พริกไทยดำ ใบเบซิลคลุกเคล้ากันอย่างกลมกล่อม

นอกจากนี้เมนูของเค้าก็มีสลัด ซุป สเต๊กและเครื่องดื่มให้เลือกอีกเพียบ บอกเลยว่ามาที่เดียวก็จัดเต็มครบมื้อได้เลย